钦定古今图书集成/理学汇编/文学典/第062卷 > 赵光逢
## 钦定古今图书集成/理学汇编/文学典/第062卷 > 赵光逢

按《五代史》本传：“光逢字延吉，父隐，唐左仆射。光逢在
唐以文行知名，时人称其方直温润，谓之‘玉界尺。昭
宗时为翰林学士承旨、御史中丞，以世乱弃官居洛
阳，杜门绝人事者五六年。柳璨为相，与光逢有旧恩，
起光逢为吏部侍郎、太常卿。唐亡，事梁为中书侍郎、
同中书门下平章事，累迁左仆射，以太子太保致仕’。”
末帝即位，起为司空同中书门下平章事，复以司徒
致仕。唐天成中即其家拜太保，封齐国公。卒赠太傅。